Ventos vidurupio žemuma

Ventos vidurupio žemuma – žemuma Lietuvos šiaurėje, į šiaurę nuo Žemaičių aukštumos, abipus Ventos vidurupio.

Žemumos plotas apie 3000 km². Aukštis 60-100 m. Ventos slėnis negilus.

Paviršių, traukdamasi į šiaurę, suformavo paskutiniojo ledynmečio ledyno plaštaka. Ji paliko iš pietų į šiaurę žemėjančius skirtingo aukščio lygumų ruožus, einančius lankais, į pietus atgręžtais išgaubta puse.

Kairiojoje Ventos pusėje paviršius daugiausia lygus, dešiniojoje – gūbriškos bangos ir lėkšti tarpgūbriai. Esama pelkių (Kamanos, Mūšos tyrelis), miškų.

 Išnašos 

Kategorija:Lietuvos lygumos ir žemumos